### Εργαλεία Δ΄ τάξης - Ψηφιακό Υλικό για Εκπαιδευτικούς
Αρχική | Στο Διαδίκτυο | Στο Διαδίκτυο με προσοχή | Κοινωνική δικτύωση | Πληροφορίες

Β. Συζήτηση σε ομάδες - debate

Β1. Χωριζόμαστε σε ομάδες και σε κάθε ομάδα συζητάμε για ένα από τα εξής θέματα:

- Φιλίες στο Διαδίκτυο

- Αγορές στο Διαδίκτυο

- Φωτογραφίες στο Διαδίκτυο

- Ψευδείς/αληθινές ταυτότητες

Ζητάμε από τις ομάδες να συζητήσουν και καταγράψουν:

- Πώς γίνονται οι φιλίες στο Διαδίκτυο;

- Μπορεί να είναι ψευδείς οι ταυτότητες που παρουσιάζονται;

- Ανεβάζουμε τις φωτογραφίες μας στο Διαδίκτυο χωρίς προβληματισμό;

- Οι αγορές στο Διαδίκτυο είναι ασφαλείς;

- Τι χρειάζεται να προσέχουμε;

Β2. Διοργανώνουμε ένα debate με θέμα:

Στο Διαδίκτυο είμαι ένας άλλος άνθρωπος; ΝΑΙ/ΟΧΙ;

Η τάξη χωρίζεται σε δυο ομάδες και κάθε μια προετοιμάζει την απάντησή της.

Η μια ομάδα υπερασπίζεται τη θετική απάντηση (ΝΑΙ) και η άλλη ομάδα υπερασπίζεται την αρνητική απάντηση (ΟΧΙ).

Κάθε ομάδα μπορεί να ορίσει έναν ή δύο εκπροσώπους για τη διεξαγωγή του debate.

Στη συνέχεια γίνεται ολομέλεια της τάξης όπου:

- Η πρώτη ομάδα παρουσιάζει τα πλεονεκτήματα της θετικής απάντησης (ΝΑΙ)

- Η δεύτερη ομάδα παρουσιάζει τα πλεονεκτήματα της αρνητικής απάντησης (ΟΧΙ)

Οι εκπρόσωποι των ομάδων υποβάλλουν ερωτήσεις στην άλλη ομάδα.